ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പി എസ് എൽ വി -സി 49/ഇ ഓ എസ് -01 ദൗത്യത്തിന്റെ വിജയത്തിൽ ഐഎസ്ആർഒ യെ പ്രധാനമന്ത്രി നരേന്ദ്രമോദി അഭിനന്ദിച്ചു.
പി എസ് എൽ വി -സി 49/ഇ ഓ എസ് -01 ദൗത്യത്തിന്റെ വിജയത്തിൽ ഐഎസ്ആർഒ യെയും ഇന്ത്യയുടെ ബഹിരാകാശ വ്യവസായമേഖലയെയും പ്രധാനമന്ത്രി ശ്രീ നരേന്ദ്രമോദി അഭിനന്ദിച്ചു.
"പി എസ് എൽ വി -സി 49/ഇ ഓ എസ് -01 ദൗത്യത്തിന്റെ വിജയത്തിൽ ഐഎസ്ആർഒ യെയും ഇന്ത്യൻ ബഹിരാകാശ വ്യവസായമേഖലയെയും ഞാൻ അഭിനന്ദിക്കുന്നു .
കോവിഡ് 19 കാലത്ത് നമ്മുടെ ശാസ്ത്രജ്ഞർ നിരവധി പ്രതിസന്ധികളെ അതിജീവിച്ചാണ് കൃത്യസമയത്ത് ദൗത്യം പൂർത്തിയാക്കിയത്. അമേരിക്കയിലും ലക്സംബർഗിലും നിന്നുള്ള നാലു വീതവും ലിത്വാനിയയിൽ നിന്നുള്ള ഒന്നും ഉൾപ്പെടെ ഒൻപത് ഉപഗ്രഹങ്ങളും ദൗത്യത്തിന്റെ ഭാഗമായി വിക്ഷേപിക്കപ്പെട്ടു."
പ്രധാനമന്ത്രി ശ്രീ നരേന്ദ്രമോദി ട്വിറ്ററിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്റ്റംബർ 15 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 75.89 കോടി ഡോസ് വാക്സിൻ
കഴിഞ്ഞ 4 ദിവസമായി പ്രതിദിനം പുതിയ കേസുകൾ 30,000 ൽ താഴെ.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 27,176 പേർക്ക്
ചികിത്സയിലുള്ളത് ആകെ രോഗബാധിതരുടെ 1.05 %
രാജ്യത്ത് നിലവിൽ ചികിത്സയിലുള്ളത് 3,51 ,087 പേർ
രോഗമുക്തി നിരക്ക് 97.62 %
കഴിഞ്ഞ 24 മണിക്കൂറിനിടെ 38 ,012 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,25 ,22 ,121 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 82 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 14 ദിവസമായി 3 ശതമാനത്തിൽ താഴെ
ആകെ നടത്തിയത് 54.60 കോടി പരിശോധനകൾ
IE
(Visitor Counter : 177
രാജ്യരക്ഷാ മന്ത്രാലയം
സ്വർണിം വിജയ് വർഷ് വിജയ ജ്വാല നേതാജി സുഭാഷ് ചന്ദ്ര ബോസ് ദ്വീപിലെത്തി
ന്യൂഡൽഹി , ആഗസ്റ്റ് 05,2021
സ്വർണിം വിജയ് വർഷ് വിജയ ജ്വാല നേതാജി സുഭാഷ് ചന്ദ്ര ബോസ് ദ്വീപിലേക്ക് കൊണ്ടുപോയി. ആൻഡമാൻ ആൻഡ് നിക്കോബാർ നാവിക കമാൻഡിന്റെ നേതൃത്വത്തിലാണ്, മുൻപ് റോസ് ദ്വീപ് എന്ന പേരിലറിയപ്പെട്ടിരുന്ന ദ്വീപിൽ 2021 ഓഗസ്റ്റ് നാലിന് വിജയ ജ്വാല എത്തിച്ചത് .
1971ലെ യുദ്ധത്തിൽ രാജ്യത്തിനായി ജീവൻ ബലികഴിച്ച ധീര യോദ്ധാക്കൾക്കുള്ള ആദര സൂചകമായി, ലോൺ സെയ്ലർ പ്രതിമയ്ക്ക്  മുൻപിൽ വെച്ച് വിജയ് ജ്വാലയ്ക്ക് സേനാംഗങ്ങൾ പൂർണ്ണ ബഹുമതികൾ അർപ്പിക്കുകയും പുഷ്പചക്രം സമർപ്പിക്കുകയും ചെയ്തു.
രാജ്യത്തിനായി കടലിൽ ധീരമായ പോരാട്ടം കാഴ്ചവെച്ചവരുടെ ത്യാഗോജ്വലമായ ഓർമ്മകൾക്കുള്ള ആദരസൂചകമായാണ് പോർട്ട് ബ്ലെയർ തുറമുഖത്തെ അഭിമുഖീകരിക്കുന്ന ലോൺ സെയ്ലർ പ്രതിമ പണി കഴിപ്പിച്ചിരിക്കുന്നത് . സെൻട്രൽ പോർട്ട് ബ്ലെയറിനു മൂന്ന് കിലോമീറ്റർ കിഴക്ക് വശത്തായാണ് ദ്വീപ് സ്ഥിതി ചെയ്യുന്നത്
സ്വാതന്ത്ര്യസമരകാലത്ത് 1943 ഡിസംബറിൽ നേതാജി സുഭാഷ് ചന്ദ്ര ബോസ് ഇവിടെ ത്രിവർണ്ണപതാക ഉയർത്തിയിരുന്നു . ഈ ചരിത്രപരമായ നിമിഷത്തിന്റെ 75ആം വാർഷികത്തിന്റെ ഓർമ്മയ്ക്കായി 2018 ഡിസംബർ 30ന് റോസ് ദ്വീപിനെ, പ്രധാനമന്ത്രി നരേന്ദ്ര മോദി നേതാജി സുഭാഷ് ചന്ദ്ര ബോസ് ദീപ് എന്ന് പുനർനാമകരണം ചെയ്യുകയായിരുന്നു
ദ്വീപിലെ സന്ദർശനം പൂർത്തിയാക്കിയശേഷം വിജയ് ജ്വാല പോർട്ട്ബ്ലെയർ ജെട്ടിയിലേക്ക് തിരികെയെത്തിച്ചു
IE/SKY
(Visitor Counter : 187
ഇലക്ട്രോണിക്സ് & ഐ.ടി മന്ത്രാലയം
എൻ ഐ സി എസ് ഐ, 2021 ജനുവരി 28ന് രജതജൂബിലി ആഘോഷിക്കുന്നു.
ന്യൂഡൽഹി, 2021, ജനുവരി 27
കേന്ദ്ര ഇലക്ട്രോണിക്സ്, ഐറ്റി മന്ത്രാലയത്തിന്റെ നാഷണൽ ഇൻഫർമാറ്റിക്സ് സെന്ററിന് കീഴിലുള്ള പൊതുമേഖല സ്ഥാപനമായ നാഷണൽ ഇൻഫർമാറ്റിക് സെന്റർ സർവീസ് ഇൻകോർപ്പറേറ്റഡ്  2021 ജനുവരി 28ന് ഇരുപത്തിയഞ്ചാം വാർഷിക ദിനം ആഘോഷിക്കുന്നു.
ചടങ്ങിൽ കേന്ദ്ര ഇലക്ട്രോണിക്സ്, ഐടി മന്ത്രി ശ്രീ രവിശങ്കർ പ്രസാദ് മുഖ്യാതിഥിയായിരിക്കും.
വെർച്ച്വൽ ഇന്റലിജൻസ് ടൂൾ 'തേജസ് 'ചടങ്ങിൽ മന്ത്രി ഉദ്ഘാടനം ചെയ്യും. ഗവൺമെന്റിന് നയ രൂപീകരണത്തിനും, പൊതുജന സേവനങ്ങളുടെ കാര്യക്ഷമത വർധിപ്പിക്കുന്നതിനും ഡാറ്റയിൽ നിന്നും പ്രധാനപ്പെട്ട വിവരങ്ങൾ സ്വാംശീകരിക്കുന്നതിനു സഹായിക്കുന്ന ടൂൾ ആണിത്. ഇലക്ട്രോണിക് ലേല നടപടികൾക്ക് ആവശ്യമായ ഇ -ഓക്ഷൻ ഇന്ത്യ; ഇ -ഓഫീസ്, വീഡിയോ കോൺഫ്രൻസ് എന്നിവ വഴി ജീവനക്കാർക്ക് ആവശ്യമായ ഓഫീസ് ആപ്ലിക്കേഷനുകൾ ലഭ്യമാകുന്ന 'വർക്ക് ഫ്രം എനിവെയർ പോർട്ടൽ', ആഗോളതലത്തിൽ സോഫ്റ്റ്വെയർ ആപ്ലിക്കേഷൻ ഉൽപ്പന്നങ്ങളുടെ പ്രോത്സാഹനം വഴി ഡിജിറ്റൽ ഇന്ത്യ ബ്രാൻഡിങ് വർദ്ധിപ്പിക്കുന്നതിന്, അന്താരാഷ്ട്ര കമ്പനികൾക്ക് ലേലത്തിൽ പങ്കെടുക്കാൻ കഴിയുന്ന 'എൻഐസി പ്രോഡക്റ്റ്സ് പോർട്ട്ഫോളിയോ' എന്നിവയും ചടങ്ങിൽ മന്ത്രി ഉദ്ഘാടനം ചെയ്യും.
https://webcast.gov.in/nic യിൽ പരിപാടിയുടെ തൽസമയം വെബ്കാസ്റ്റിംഗ് ഉണ്ടാകും.
(Visitor Counter : 160
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ ശ്രീരാമജന്മഭൂമി ക്ഷേത്ര ശിലാസ്ഥാപന ചടങ്ങില് പങ്കെടുക്കും
(ന്യൂഡല്ഹി, 04 ആഗസ്റ്റ് 2020
നാളെ നടക്കുന്ന അയോധ്യയിലെ 'ശ്രീരാമ ജന്മ ഭൂമി മന്ദിറി'ന്റെ ശിലാസ്ഥാപന ചടങ്ങില് പ്രധാനമന്ത്രി ശ്രീ നരേന്ദ്ര മോദി പങ്കെടുക്കും.
ചടങ്ങിന് മുമ്പ് ഹനുമാന്ഗാര്ഹില് നടക്കുന്ന പൂജയിലും ദര്ശനത്തിലും അദ്ദേഹം പങ്കെടുക്കും. തുടര്ന്ന് അദ്ദേഹം ശ്രീരാമ ജന്മഭൂമിയിലെത്തി 'ഭഗവാന് ശ്രീ രാംലാല വിരാജ്മാന്റെ' പൂജയിലും ദര്ശനത്തിലും പങ്കെടുക്കും. തുടര്ന്ന് പാരിജാത ചെടി നടുകയും ഭൂമിപൂജ നടത്തുകയും ചെയ്യും.
പിന്നീട് പ്രധാനമന്ത്രി ഫലകം അനാച്ഛാദനം ചെയ്ത് ശിലാസ്ഥാപന ചടങ്ങ് ഉദ്ഘാടനം ചെയ്യും. ശ്രീറാം ജന്മഭൂമി മന്ദിറിനെക്കുറിച്ചുള്ള തപാല് സ്റ്റാമ്പും അദ്ദേഹം പുറത്തിറക്കും.
പ്രധാനമന്ത്രിയുടെ ഓഫീസ്
ബ്രിക്സ് നേതാക്കളുടെ റിട്രീറ്റ് യോഗത്തില് പ്രധാനമന്ത്രി പങ്കെടുത്തു
ഓഗസ്റ്റ് 22ന് ദക്ഷിണാഫ്രിക്കയിലെ ജൊഹാനസ്ബര്ഗിലെ സമ്മര്പ്ലേസില് നടന്ന ബ്രിക്സ് നേതാക്കളുടെ റിട്രീറ്റ് യോഗത്തില് പ്രധാനമന്ത്രി ശ്രീ നരേന്ദ്ര മോദി പങ്കെടുത്തു.
സമ്മര് പ്ലേസില് എത്തിയ പ്രധാനമന്ത്രിയെ ദക്ഷിണാഫ്രിക്കന് പ്രസിഡന്റും പതിനഞ്ചാം ബ്രിക്സ് ഉച്ചകോടിയുടെ അധ്യക്ഷനുമായ സിറില് റാമഫോസ ഊഷ്മളമായി സ്വീകരിച്ചു.
അടച്ച മുറിയിൽ നടന്ന യോഗത്തിൽ, ആഗോളതലത്തിലുള്ള സംഭവവികാസങ്ങളെക്കുറിച്ചും ആഗോളതലത്തിലെ വെല്ലുവിളികള്ക്ക് പരിഹാരം കാണുന്നതിനും അതിനായി ബ്രിക്സ് പ്ലാറ്റ്ഫോമിനെ പ്രയോജനപ്പെടുത്തുന്നതിനെക്കുറിച്ചുമുള്ള വഴികളും ബ്രിക്സ് നേതാക്കള് ചര്ച്ച ചെയ്തു.
NS
(
ഉപരാഷ്ട്രപതിയുടെ കാര്യാലയം
ആഗോള ഉപയോഗത്തിനായി, തദ്ദേശീയ പ്രാദേശിക നാവിഗേഷൻ ഉപഗ്രഹ സംവിധാനത്തിന്  ഊന്നൽ നൽകണമെന്ന് ഉപരാഷ്ട്രപതി, ഐഎസ്ആർഒ-യോട് ആവശ്യപ്പെട്ടു
ആഗോള ഉപയോഗത്തിനായി, തദ്ദേശീയമായി വികസിപ്പിച്ച പ്രാദേശിക നാവിഗേഷൻ ഉപഗ്രഹ സംവിധാനമായ നാവിക്കിന് ഊന്നൽ നൽകണമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് ഐഎസ്ആർഒ-യോട് നിർദ്ദേശിച്ചു.
യു ആർ റാവു സാറ്റലൈറ്റ് സെന്ററിലെ ശാസ്ത്രജ്ഞരെയും ജീവനക്കാരെയും അഭിസംബോധന ചെയ്ത ഉപരാഷ്ട്രപതി, 'നാവിക്' സൃഷ്ടിച്ച് പ്രവർത്തനക്ഷമമാക്കിയതിന് ഐഎസ്ആർഒ-യെ അഭിനന്ദിക്കുകയും ഇത് ഒരു സുപ്രധാന നേട്ടമായി വിശേഷിപ്പിക്കുകയും ചെയ്തു. ദേശീയ ആവശ്യകതകൾ നിറവേറ്റുന്നതിനായി, ഈ സംവിധാനം വാഗ്ദാനം ചെയ്യുന്ന സേവനങ്ങൾ/മേഖലകൾ, അതിന്റെ ഫലപ്രദമായ വിനിയോഗം എന്നിവയുടെ അടിസ്ഥാനത്തിൽ നാവിക്കിന്റെ വിപുലീകരണം ഐഎസ്ആർഒ സജീവമായി പിന്തുടരണമെന്ന് അദ്ദേഹം ആവശ്യപ്പെട്ടു.
ബഹിരാകാശ മേഖലയിൽ ആഗോളതലത്തിൽ പ്രവർത്തനശേഷി വിപുലീകരിക്കാൻ ഇന്ത്യയ്ക്ക് വലിയ സാധ്യതകളുണ്ടെന്ന് അഭിപ്രായപ്പെട്ട ശ്രീ നായിഡു, ബഹിരാകാശ രംഗത്ത് ഇന്ത്യയെ പൂർണ്ണമായും സ്വയംപര്യാപ്തമാക്കുന്നതിനും ആഗോളതലത്തിൽ വലിയ രീതിയിൽ സംഭാവന നൽകാനും അടുത്തിടെ ആരംഭിച്ച ഇന്ത്യൻ സ്പേസ് അസോസിയേഷനോട് അഭ്യർത്ഥിച്ചു.
ബഹിരാകാശവുമായി ബന്ധപ്പെട്ട പ്രവർത്തനങ്ങളിൽ പങ്കെടുക്കാൻ പ്രാപ്തരാക്കുന്നതിന് രാജ്യത്തെ സ്വകാര്യ സ്ഥാപനങ്ങളെ സഹായിക്കുന്നതിൽ ഐഎസ്ആർഒയുടെ നേതൃത്വപരമായ പങ്കിനെ അദ്ദേഹം അഭിനന്ദിച്ചു.
ഉപഗ്രഹ അധിഷ്ഠിത റിമോട്ട് സെൻസിംഗ് സേവനങ്ങളുടെ മേഖലയിൽ ഇന്ത്യ ആഗോളതലത്തിൽ മുൻനിരയിൽ എത്തിയതിൽ സന്തോഷം പ്രകടിപ്പിച്ച അദ്ദേഹം, കാര്യക്ഷമത വർധിപ്പിക്കുന്നതിനും വികസന ആവശ്യങ്ങൾ നിറവേറ്റുന്നതിനും റിമോട്ട് സെൻസിംഗ് ഉപഗ്രഹ ഡാറ്റയും ചിത്രങ്ങളും ഒഴിച്ചുകൂടാനാവാത്ത ഘടകങ്ങളായി മാറിയെന്ന് പറഞ്ഞു.
അടുത്ത-തലമുറ ഐആർഎൻഎസ്എസ് ഉപഗ്രഹങ്ങൾ, ചന്ദ്രയാൻ-3, അടുത്ത വർഷത്തോടെ സൂര്യനെക്കുറിച്ച് പഠിക്കാനുള്ള ആദിത്യ-എൽ1 എന്നീ ദൗത്യങ്ങളിൽ ഏർപ്പെട്ടിരിക്കുന്ന യു ആർ റാവു സാറ്റലൈറ്റ് സെന്ററിന് അദ്ദേഹം അഭിനന്ദനം അറിയിച്ചു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 172.68 കോടിയിലധികം വാക്സിന് ഡോസുകള്
ഉപയോഗിക്കാത്ത 10.98 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,72,68,90,400
ബാക്കിയുള്ളത്
10,98,57,832
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 172.68 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 10.98 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND MRD
പ്രധാനമന്ത്രിയുടെ ഓഫീസ്
ഡോ. എപിജെ അബ്ദുല്കലാമിന്റെ ജന്മദിനത്തില് രാജ്യം അദ്ദേഹത്തെ അഭിവാദ്യംചെയ്തു; പ്രധാനമന്ത്രി നരേന്ദ്ര മോദി ശ്രദ്ധാജ്ഞലിയര്പ്പിച്ചു
(പ്രധാനമന്ത്രി ശ്രീ നരേന്ദ്ര മോദി ഇന്ന് മുന് രാഷ്ട്രപതിഡോ. എപിജെ അബ്ദുല് കലാമിന്റെ ജന്മവാര്ഷികത്തില് ശ്രദ്ധാജ്ഞലിയര്പ്പിച്ചു. 'ശ്രീ. കലാമിന് 21ാം നൂറ്റാണ്ടിലെശക്തവും ആധുനികവുമായ ഇന്ത്യയെക്കുറിച്ച് ഒരുകാഴ്ചപ്പാട്ഉണ്ടായിരുന്നു. അദ്ദേഹത്തിന്റെ ജീവിതം മുഴുവന് ആ ലക്ഷ്യത്തിനുവേണ്ടി ഉഴിഞ്ഞുവെച്ചു. അദ്ദേഹത്തിന്റെ മാതൃകാ ജീവിതംഎല്ലാ ഇന്ത്യക്കാരനും ഒരു പ്രചോദനമാണ്. ഡോ. എപിജെ അബ്ദുല് കലാമിന്റെ ജന്മദിനത്തില്രാജ്യംഅദ്ദേഹത്തെ അഭിവാദ്യംചെയ്യുന്നു.' പ്രധാനമന്ത്രി പറഞ്ഞു.
ND
പ്രധാനമന്ത്രിയുടെ ഓഫീസ്
ഗുജറാത്തിൽ റോഡപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരന്തത്തിന് ഇരയായവർക്ക് പ്രധാനമന്ത്രി ആശ്വാസധനം പ്രഖ്യാപിച്ചു
ഗുജറാത്തിലെ ആനന്ദ് ജില്ലയിൽ റോഡപകടത്തെ തുടർന്നുണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി. അപകടത്തിന് ഇരയായവർക്കുള്ള ആശ്വാസധനവും പ്രധാനമന്ത്രി പ്രഖ്യാപിച്ചു.
ഗുജറാത്തിലെ ആനന്ദ് ജില്ലയിൽ റോഡപകടത്തെ തുടർന്നുണ്ടായ ജീവഹാനിയിൽ ദുഖിതരാണെന്ന് പിഎംഒ ട്വീറ്റ് ചെയ്തു. ഉറ്റവരെയും ,ബന്ധുക്കളെയും നഷ്ടമായവരെ അനുശോചനം അറിയിച്ച പ്രധാനമന്ത്രി, അപകടത്തിൽ മരണമടഞ്ഞവരുടെ അടുത്ത ബന്ധുക്കൾക്ക് രണ്ട് ലക്ഷം രൂപ വീതം പി എം എൻ ആർ എഫിൽ നിന്നും ആശ്വാസധനം നൽകുമെന്നും വ്യക്തമാക്കി.
ധനകാര്യ മന്ത്രാലയം
നേരിട്ടുള്ള നികുതി മേഖലയിലെ വ്യവഹാരങ്ങള് കുറയ്ക്കാന് വിവാദ് സേ വിശ്വാസ് പദ്ധതി
നേരിട്ടുള്ള നികുതി മേഖലയിലെ വ്യവഹാരങ്ങള് കുറയ്ക്കാന്
വിവാദ് സേ വിശ്വാസ് പദ്ധതി, 2020 ജൂണ് 30 വരെ പദ്ധതി തുടരും
തര്ക്കപരിഹാരത്തിന് കൂടുതല് സുതാര്യത നല്കാന്
മനുഷ്യ ഇടപെടല് ആവശ്യമില്ലാത്ത സംവിധാനം
ആധാറിന്റെ അടിസ്ഥാനത്തില്, വിശദമായ അപേക്ഷയുടെ
ആവശ്യമില്ലാതെ പാന് അനുവദിക്കും
(നേരിട്ടുള്ള നികുതി മേഖലയിലെ വ്യവഹാരങ്ങള് കുറയ്ക്കാനായി വിവാദ് സേ വിശ്വാസ് പദ്ധതി നടപ്പിലാക്കാന് കേന്ദ്ര ബജറ്റ് നിര്ദ്ദേശിക്കുന്നു. ഏതെങ്കിലും തലത്തിലുള്ള കേസുകളില് അപ്പീല് കാത്തിരിക്കുന്ന ഏതൊരു നികുതി ദായകനും ഈ പദ്ധതി പ്രയോജനപ്പെടുത്താം. തര്ക്കമുള്ള നികുതിത്തുക മാത്രം 2020 മാര്ച്ച് 31 ന് മുമ്പ് അടച്ച് പലിശ, മറ്റു പിഴകള് എന്നിവയില് നിന്നൊഴിവാകാം. മാര്ച്ച് 31 നു ശേഷം ഈ പദ്ധതി പ്രയോജനപ്പെടുത്തുന്നവര്ക്ക് അധികമായി ഒരു തുക കൂടി നല്കേണ്ടി വരും. ഈ പദ്ധതി 2020 ജൂണ് 30 വരെ തുടരും.
വിവിധ അപ്പലേറ്റ് ഫോറങ്ങള്, ഇന്കം ടാക്സ് അപ്പല്ലേറ്റ് ട്രൈബ്യൂണലുകള്, ഹൈ കോടതികള്, സുപ്രീം കോടതി എന്നിവിടങ്ങളിലായി നേരിട്ടുള്ള നികുതി സംബന്ധിച്ച 4,83000 കേസുകള് കെട്ടിക്കിടക്കുന്നുണ്ട്.
നികുതി കണക്കുകൂട്ടുന്നതില് കൂടുതല് സുതാര്യത, കാര്യക്ഷമത എന്നിവ ഉറപ്പു വരുത്തുന്നതിന് മനുഷ്യ ഇടപെടലില്ലാത്ത സംവിധാനം ഒരുക്കിയിട്ടുണ്ടെന്ന് കേന്ദ്ര ധനമന്ത്രി അറിയിച്ചു.
വിശദമായ അപേക്ഷാ ഫോറത്തിന്റെ ആവശ്യമില്ലാതെ ആധാറിന്റെ അടിസ്ഥാനത്തില് ഓണ്ലൈനായി അപേക്ഷിച്ചയുടന് പാന് നമ്പര് ലഭ്യമാക്കുന്ന സംവിധാനത്തിന് ഉടന് തുടക്കമിടുമെന്നും കേന്ദ്ര ധനമന്ത്രി വ്യക്തമാക്കി.
സെന്ട്രല് ബോര്ഡ് ഓഫ് ഡയറക്ട് ടാക്സസിന് ടാക്സ്പേയേര്സ് ചാര്ട്ടര് സ്വീകരിക്കുന്നതിന് ആദായ നികുതി നിയമത്തിലെ വ്യവസ്ഥകള് ഭേദഗതി ചെയ്യും.
GK MRD
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഉത്കല ദിവസ് ആശംസ
പ്രധാനമന്ത്രി ശ്രീ നരേന്ദ്ര മോദി ഒഡീഷയിലെ ജനങ്ങൾക്ക് ഉത്കല ദിവസ് ആശംസകൾ നേർന്നു.
"ഉത്കല ദിവസത്തിന്റെ പ്രത്യേക വേളയിൽ ആശംസകൾ. ഒഡീഷയുടെ തനതായ സംസ്കാരത്തെ ഞാൻ നമസ്കരിക്കുന്നു. ഇന്ത്യയുടെ പുരോഗതിക്ക് ഒഡീഷയിലെ ജനങ്ങൾ വളരെയധികം സംഭാവനകൾ നൽകിയിട്ടുണ്ട്. സംസ്ഥാനത്തെ ജനങ്ങൾ സന്തോഷത്താലും, നല്ല ആരോഗ്യത്താലും അനുഗ്രഹീതരാവട്ടെ." പ്രധാനമന്ത്രി ട്വിറ്ററിൽ കുറിച്ചു.
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് രോഗമുക്തരുടെ ആകെ എണ്ണം 21 ലക്ഷത്തോടടുക്കുന്നു
രോഗമുക്തി നിരക്ക് ഉയര്ന്ന് 74 ശതമാനത്തിലേയ്ക്ക്
സുഖംപ്രാപിച്ചവര് ചികിത്സയിലുള്ളവരേക്കാള് 3 മടങ്ങ് കൂടുതല്
രോഗമുക്തരുടെ എണ്ണം വര്ധിച്ചതോടെ ഇന്ത്യയില് ആകെ കോവിഡ് മുക്തരുടെ എണ്ണം 21 ലക്ഷത്തോട് അടുക്കുന്നു. ഊര്ജ്ജിത പരിശോധനയും സമഗ്ര നിരീക്ഷണവും കാര്യക്ഷമമായ ചികിത്സയും 20,96,664 പേര്ക്കാണ് രോഗമുക്തി സാധ്യമാക്കിയത്. കൃത്യമായ മാനദണ്ഡങ്ങള് അനുസരിച്ചുള്ള ചികിത്സയാണ് രോഗമുക്തരുടെ എണ്ണം കൂടാന് കാരണമായത്.
കഴിഞ്ഞ 24 മണിക്കൂറിനുള്ളില് 58,794 പേരാണ് രാജ്യത്ത് കോവിഡ് മുക്തരായത്. ഇതോടെ രാജ്യത്തെ കോവിഡ് -19 മുക്തിനിരക്ക് ഏകദേശം 74 ശതമാനത്തില്  എത്തി. കഴിഞ്ഞ ഏതാനും മാസങ്ങളായി രോഗമുക്തരുടെ എണ്ണം തുടര്ച്ചയായി വര്ധിക്കുകയാണ്.
ചികിത്സയിലുള്ളവരേക്കാള് 14 ലക്ഷത്തിലധികമാണ്  രോഗമുക്തര്. 6,86,395 പേരാണ് നിലവില് ചികിത്സയിലുള്ളത്. ആകെ രോഗബാധിതരുടെ 24.19% മാത്രമാണിപ്പോള് ചികിത്സയിലുള്ളത്.
രാജ്യത്തെ മരണനിരക്ക് ആഗോള ശരാശരിയേക്കാള് കുറവാണ്. ഇതു തുടര്ച്ചയായി കുറയുന്നുമുണ്ട്. നിലവില് 1.89 ശതമാനമാണ് മരണനിരക്ക്. വെന്റിലേറ്റര് പിന്തുണയോടെ ചികിത്സയിലുള്ളവരുടെ എണ്ണവും വളരെ കുറവാണ്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ഗ്രാമീണ വികസന മന്ത്രാലയം
ഗ്രാമവികസന മന്ത്രാലയം, ഫ്ലിപ്കാർട്ടുമായി ധാരണാപത്രം ഒപ്പുവച്ചു
ഇന്ത്യയുടെ ആഭ്യന്തര ഇ-കൊമേഴ്സ് വിപണിയായ ഫ്ലിപ്പ്കാർട്ട്, കേന്ദ്ര ഗവൺമെന്റിന്റെ ദീൻദയാൽ അന്ത്യോദയ യോജന - ദേശീയ ഗ്രാമീണ ഉപജീവന ദൗത്യം  പദ്ധതിയുമായി ചേർന്ന് പ്രവർത്തിക്കുന്നതിന് കേന്ദ്ര ഗ്രാമവികസന മന്ത്രാലയവുമായി ധാരണാപത്രം ഒപ്പുവച്ചു. പ്രാദേശിക ബിസിനസുകളെയും സ്വയം സഹായ സംഘങ്ങളെയും,പ്രത്യേകിച്ച് സ്ത്രീകൾ നയിക്കുന്നവയെ - ശാക്തീകരിക്കുന്നതിനും അവരെ ഇ-കൊമേഴ്സ് മേഖലയിലേക്ക് കൊണ്ടുവരുന്നതിനും ഇതിലൂടെ ലക്ഷ്യമിടുന്നു. സ്വയംതൊഴിൽ, സംരംഭകത്വം എന്നിവയ്ക്കായുള്ള ഗ്രാമീണ സമൂഹങ്ങളുടെ കഴിവുകൾ ശക്തിപ്പെടുത്തുക എന്ന ദീൻദയാൽ അന്ത്യോദയ യോജന - ദേശീയ ഗ്രാമീണ ഉപജീവന ദൗത്യത്തിന്റെ ലക്ഷ്യവുമായി ചേർന്നുകൊണ്ട് "ആത്മനിർഭർ ഭാരത്" എന്ന പ്രധാനമന്ത്രിയുടെ കാഴ്ചപ്പാടിന് കൂടുതൽ പ്രചോദനം നൽകുന്നതിന് ഈ നടപടി സഹായിക്കും .
ഗ്രാമവികസന, പഞ്ചായത്തീരാജ് മന്ത്രി ശ്രീ ഗിരിരാജ് സിംഗ്, ഗ്രാമവികസന സഹമന്ത്രി സാധ്വി നിരഞ്ജൻ ജ്യോതി എന്നിവരുടെ സാന്നിധ്യത്തിൽ, ഡൽഹിയിൽ നടന്ന ചടങ്ങിൽ എൻ ആർ എൽ എം ജോയിന്റ് സെക്രട്ടറി  ശ്രീ ചരൺജിത് സിംഗ് , ഫ്ലിപ്കാർട്ടിന്റെ ചീഫ് കോർപ്പറേറ്റ് ഓഫീസർ ശ്രീ. രജനീഷ് കുമാർ എന്നിവർ ചേർന്ന് 2021 നവംബർ 02ന് ധാരണാപത്രത്തിൽ ഒപ്പുവച്ചു.
ഗ്രാമീണ സ്ത്രീകൾക്ക്അവരുടെ ഉൽപ്പന്നങ്ങൾ ,10 കോടിയിലധികം വരുന്ന ഫ്ലിപ്കാർട്ടിന്റെ ഉപഭോക്താക്കൾക്ക് വിൽക്കാൻ ധാരണാപത്രം സഹായിക്കുമെന്ന് ശ്രീ ഗിരിരാജ് സിംഗ് പറഞ്ഞു.
ഫ്ലിപ്പ്കാർട്ടിന്റെ സമർത്ഥ് പദ്ധതിയുടെ ഭാഗമാണ് ഈ ധാരണപത്രം. കരകൗശല വിദഗ്ധർ, നെയ്ത്തുകാർ, കൈത്തൊഴിലാളികൾ തുടങ്ങിയവർക്ക് ദേശീയതലത്തിൽ വിപണി ലഭ്യമാക്കുന്നതിനും, കൂടാതെ വിജ്ഞാനത്തിനും പരിശീലനത്തിനുമുള്ള പിന്തുണ നൽകുന്നതിനും ഈ ധാരണ പത്രത്തിലൂടെ ലക്ഷ്യമിടുന്നു. കാറ്റലോഗിംഗ്, മാർക്കറ്റിംഗ്, അക്കൗണ്ട് മാനേജ്മെന്റ്, ബിസിനസ്സ് സ്ഥിതിവിവരക്കണക്കുകൾ, സംഭരണ സംവിധാനം എന്നിവയ്ക്ക് പിന്തുണ നൽകിക്കൊണ്ട് പ്രാദേശിക നിർമ്മാതാക്കൾക്ക് വിപണി തടസ്സം ഒഴിവാക്കാൻ ഫ്ലിപ്കാർട്ട് സമർത്ഥ് പദ്ധതി ശ്രമിക്കുന്നു.
ഗ്രാമവികസന മന്ത്രാലയത്തിന്റെ ദീൻദയാൽ അന്ത്യോദയ യോജന പദ്ധതിയിൽ ,28 സംസ്ഥാനങ്ങളിലെയും 6 കേന്ദ്രഭരണ പ്രദേശങ്ങളിലെയും 706 ജില്ലകളിലെ 6768 ബ്ലോക്കുകളിലുള്ള 7.84 കോടി സ്ത്രീകളെ 71 ലക്ഷത്തിലധികം സ്വയം സഹായ സംഘങ്ങളായി ഉൾപ്പെടുത്തിയിരിക്കുന്നു.
മെച്ചപ്പെട്ട അവസരങ്ങളും ഉപജീവന മാർഗ്ഗങ്ങളും ഉപയോഗിച്ച് പിന്നാക്കാവസ്ഥയിലുള്ള ഗാർഹിക യൂണിറ്റുകളെയും ബിസിനസുകളെയും ശാക്തീകരിക്കുന്നതിനുള്ള സുസ്ഥിരമായ പ്ലാറ്റ്ഫോമായി 2019-ൽ ഫ്ലിപ്പ്കാർട്ട് സമർത്ഥ് പ്രോഗ്രാം ആരംഭിച്ചു. ഇത് നിലവിൽ ഇന്ത്യയിലുടനീളമുള്ള 9,50,000-ലധികം കരകൗശല തൊഴിലാളികളുടെയും നെയ്ത്തുകാരുടെയും കൈതൊഴിലാളികളുടെയും ഉപജീവനമാർഗത്തെ പിന്തുണയ്ക്കുന്നു.
(Visitor Counter : 184
നിയമ, നീതി മന്ത്രാലയം
ശ്രീ മുഹമ്മദ് ഗൗസ് ഷുക്കൂരെ കമലിനെ കർണാടക ഹൈ കോടതിയിലെ അഡീഷണൽ ജഡ്ജിയായി രാഷ്ട്രപതി നിയമിച്ചു
ന്യൂഡൽഹി, മാർച്ച് 12, 2021
ഇന്ത്യൻ ഭരണഘടയുടെ അനുച്ഛേദം
224, ഉപവാക്യം 1 ന് കീഴിലുള്ള അധികാരം ഉപയോഗപ്പെടുത്തി, രാഷ്ട്രപതി ശ്രീ രാംനാഥ് കോവിന്ദ്, ശ്രീ മുഹമ്മദ് ഗൗസ് ഷുക്കൂരെ കമലിനെ കർണാടക ഹൈ കോടതിയിലെ അഡീഷണൽ ജഡ്ജിയായി നിയമിച്ചു. ഇതിന്മേലുള്ള ഉത്തരവ് നീതി വകുപ്പ്, കേന്ദ്ര നീതി-ന്യായ മന്ത്രാലയം ഇന്ന് ഇറക്കിയിട്ടുണ്ട്.
കർണാടക ഹൈ കോടതിയിലും ബംഗളുരുവിലുള്ള മറ്റ് കീഴ്കോടതികളിലും 23 വർഷത്തിൽ അധികം ശ്രി കമൽ അഭിഭാഷകനായി പ്രവർത്തിച്ചിട്ടുണ്ട്.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും ഓസ്ട്രേലിയന് പ്രധാനമന്ത്രിയുടെ ഇന്ത്യയിലെ പ്രത്യേക വ്യാപാര പ്രതിനിധിയായ ടോണി അബോട്ടും തമ്മില് കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദിയും ഓസ്ട്രേലിയയുടെ മുന് പ്രധാനമന്ത്രി ടോണി അബോട്ടുമായി ഇന്ന് കൂടിക്കാഴ്ച നടത്തി. 2021 ഓഗസ്റ്റ് 2 മുതല് 6 വരെ ഇന്ത്യാസന്ദര്ശനം നടത്തുന്ന അദ്ദേഹത്തെ ഓസ്ട്രേലിയന് പ്രധാനമന്ത്രിയുടെ പ്രത്യേക വ്യാപാര പ്രതിനിധിയായി കണക്കിലെടുത്തായിരുന്നു ചര്ച്ച.
ഇന്ത്യയും ഓസ്ട്രേലിയയും തമ്മിലുള്ള സമഗ്ര നയപങ്കാളിത്തത്തിന്റെ മുഴുവന് സാധ്യതകളും ആവിഷ്കരിക്കുന്നതിനായി ഉഭയകക്ഷി വ്യാപാരം, നിക്ഷേപം, സാമ്പത്തിക സഹകരണം എന്നിവ കൂടുതല് ശക്തിപ്പെടുത്തുന്നതിനുള്ള വഴികള് ഇരുനേതാക്കളും ചര്ച്ച ചെയ്തു.
കോവിഡ്-19 മഹാമാരിയുടെ പശ്ചാത്തലത്തില് ഉയരുന്ന സാമ്പത്തിക വെല്ലുവിളികള് സുഗമമായി നേരിടാന് ഇന്ത്യയും ഓസ്ട്രേലിയയും തമ്മിലുള്ള മികച്ച സാമ്പത്തിക സഹകരണം സഹായിക്കും. സുസ്ഥിരവും സുരക്ഷിതവും സമൃദ്ധവുമായ ഇന്തോ-പസഫിക് മേഖലയെക്കുറിച്ചുള്ള പങ്കാളിത്ത മനോഭാവം സാധ്യമാക്കുന്നതിനും ഇതു സഹായിക്കുമെന്നും നേതാക്കള് വ്യക്തമാക്കി.
ഇന്ത്യ-ഓസ്ട്രേലിയ ബന്ധം സമീപകാലത്ത് മികച്ച രീതിയില് വളരുന്നതില് പ്രധാനമന്ത്രി മോദി സംതൃപ്തി പ്രകടിപ്പിച്ചു. ഈ യാത്രയില് പ്രധാനമന്ത്രി മോറിസന്റെയും മുന് പ്രധാനമന്ത്രി അബോട്ടിന്റെയും സുപ്രധാന സംഭാവനകളെ ശ്ലാഘിക്കുകയും ചെയ്തു.
കഴിഞ്ഞ വര്ഷം പ്രധാനമന്ത്രി മോറിസണുമായി നടത്തിയ വെര്ച്വല് ഉച്ചകോടിയെക്കുറിച്ചും പ്രധാനമന്ത്രി അനുസ്മരിച്ചു. സാഹചര്യങ്ങള് അനുകൂലമാകുമ്പോള് പ്രധാനമന്ത്രി മോറിസണ് ആതിഥേയത്വം വഹിക്കാന് ഇന്ത്യക്കുള്ള ആഗ്രഹം ആവര്ത്തിച്ചു വ്യക്തമാക്കുകയും ചെയ്തു.
2020 ജൂണ് 4ന് പ്രധാനമന്ത്രി മോദിയും ഓസ്ട്രേലിയന് പ്രധാനമന്ത്രി സ്കോട്ട് മോറിസണും തമ്മില് നടന്ന നേതാക്കളുടെ വെര്ച്വല് ഉച്ചകോടിയില്, ഉഭയകക്ഷി ബന്ധം വിപുലമായ വ്യാപാര പങ്കാളിത്തത്തിലേക്ക് ഉയര്ത്തിയിരുന്നു. അതിന്റെ പശ്ചാത്തലത്തില്, മറ്റു പലകാര്യങ്ങള്ക്കുമൊപ്പം, പരസ്പരനേട്ടത്തിനായി വ്യാപാരവിപുലീകരണവും നിക്ഷേപ സാധ്യതകളും പ്രോത്സാഹിപ്പിക്കു ന്നതിനായി ഇന്ത്യയും ഓസ്ട്രേലിയയും തമ്മില് ഉഭയകക്ഷി സമഗ്ര സാമ്പത്തിക സഹകരണ ഉടമ്പടിയില്  വീണ്ടും ഏര്പ്പെടാനും തീരുമാനിച്ചു. ടോണി അബോട്ടിന്റെ ഇപ്പോഴത്തെ സന്ദര്ശനം ഈ പരസ്പരാഭിലാഷത്തിന്റെ പ്രതിഫലനമാണ്.
പ്രധാനമന്ത്രിയുടെ ഓഫീസ്
മുൻ കെനിയൻ പ്രധാനമന്ത്രി റെയ്ല അമോലോ ഒഡിംഗ പ്രധാനമന്ത്രി നരേന്ദ്ര മോദിയെ സന്ദർശിച്ചു
സ്വകാര്യ സന്ദർശനത്തിനായി ഇന്ത്യയിൽ എത്തിയ റെയ്ല അമോലോ ഒഡിംഗ കെനിയയിലെ മുൻ പ്രധാനമന്ത്രി റെയ്ല അമോലോ ഒഡിംഗ ന്യൂ ഡൽഹിയിൽ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു. പതിറ്റാണ്ടുകൾ പഴക്കമുള്ള സൗഹൃദപരമായ വ്യക്തിബന്ധങ്ങൾ ഇരു നേതാക്കളും പങ്കുവച്ചു.
ഏകദേശം മൂന്നര വർഷത്തിന് ശേഷം ഒഡിംഗയെ കാണാൻ സാധിച്ചതിൽ പ്രധാനമന്ത്രി മോദി സന്തോഷം പ്രകടിപ്പിച്ചു. 2008 മുതൽ ഇന്ത്യയിലും കെനിയയിലും ഒഡിംഗയുമായുള്ള തന്റെ ഒന്നിലധികം ആശയവിനിമയങ്ങളും 2009 ലും 2012 ലും വൈബ്രന്റ് ഗുജറാത്ത് ഉച്ചകോടിക്ക് അദ്ദേഹം നൽകിയ പിന്തുണയും പ്രധാനമന്ത്രി അനുസ്മരിച്ചു.
ഇരു നേതാക്കളും പരസ്പര താൽപ്പര്യമുള്ള മറ്റ് വിഷയങ്ങളും ചർച്ച ചെയ്തു. ഇന്ത്യ-കെനിയ ബന്ധം കൂടുതൽ ശക്തിപ്പെടുത്തുന്നതിനുള്ള പ്രതിബദ്ധത പ്രധാനമന്ത്രി വ്യക്തമാക്കി
ഒഡിംഗയുടെ നല്ല ആരോഗ്യത്തിനും ഭാവി ശ്രമങ്ങൾക്കും പ്രധാനമന്ത്രി മോദി ആശംസകൾ അറിയിച്ചു.
-ND-
(
പ്രധാനമന്ത്രിയുടെ ഓഫീസ്
17-ാമത് ഇന്ത്യന് സഹകരണ കോണ്ഗ്രസിനെ ജൂലൈ ഒന്നിന് പ്രധാനമന്ത്രി അഭിസംബോധന ചെയ്യും
'അമൃത കാലം : ഊര്ജ്ജസ്വലമായ ഇന്ത്യയ്ക്കായി സഹകരണത്തിലൂടെ അഭിവൃദ്ധി' എന്നതാണ് ആശയം
അന്താരാഷ്ട്ര സഹകരണ ദിനത്തോടനുബന്ധിച്ച്, ജൂലൈ 1 ന് രാവിലെ 11 മണിക്ക് ന്യൂഡല്ഹിയിലെ പ്രഗതി മൈതാനിയില് 17-ാമത് ഇന്ത്യന് സഹകരണ കോണ്ഗ്രസിനെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും.
''സഹകര് സേ സമൃദ്ധി  എന്ന ദര്ശനത്തില് ഉറച്ചവിശ്വസിക്കുന്ന പ്രധാനമന്ത്രി നയിക്കുന്ന ഗവണ്മെന്റ് തുടര്ച്ചയായി രാജ്യത്തെ സഹകരണ പ്രസ്ഥാനത്തെ ഉത്തേജിപ്പിക്കുന്നതിനുള്ള നടപടികള് സ്വീകരിച്ചുവരികയാണ്. ഈ ശ്രമത്തിന് കരുത്തുപകരാനായി ഒരു പ്രത്യേക സഹകരണ മന്ത്രാലയം തന്നെ ഗവണ്മെന്റ് രൂപീകരിച്ചു. പരിപാടിയിലെ പ്രധാനമന്ത്രിയുടെ പങ്കാളിത്തം ഈ ദിശയിലുള്ള മറ്റൊരു ചുവടുവയ്പാണ്.
ജൂലൈ 1-2 തീയതികളിലാണ് 17-ാമത് ഇന്ത്യന് സഹകരണ കോണ്ഗ്രസ് 2023 സംഘടിപ്പിക്കുന്നത്. സഹകരണ പ്രസ്ഥാനത്തിലെ വിവിധ പ്രവണതകള് ചര്ച്ച ചെയ്യുക, അവലംബിക്കുന്ന മികച്ച സമ്പ്രദായങ്ങള് പ്രദര്ശിപ്പിക്കുക, നേരിടുന്ന വെല്ലുവിളികളെക്കുറിച്ച് ചര്ച്ചചെയ്യുക, ഇന്ത്യയുടെ സഹകരണ പ്രസ്ഥാനത്തിന്റെ വളര്ച്ചയ്ക്കുള്ള ഭാവി നയദിശകളില് പദ്ധതികള് ആവിഷ്ക്കരിക്കുക എന്നതാണ് ഇതിന്റെ ലക്ഷ്യം. ''അമൃത് കാല്: ഊര്ജ്ജസ്വലമായ ഇന്ത്യയ്ക്കായി സഹകരണത്തിലൂടെ അഭിവൃദ്ധി'' എന്ന പ്രധാന വിഷയത്തെ അധിഷ്ഠിതമാക്കി ഏഴ് സാങ്കേതിക സെഷനുകള് ഉണ്ടായിരിക്കും. പ്രാഥമികതലം മുതല് ദേശീയ തലം വരെയുള്ള സഹകരണ സ്ഥാപനങ്ങള്, അന്താരാഷ്ട്ര സഹകരണ സംഘടനകളുടെ പ്രതിനിധികള്, അന്താരാഷ്ട്ര സഹകരണ കൂട്ടായ്മയുടെ പ്രതിനിധികള്, മന്ത്രാലയങ്ങള്, സര്വകലാശാലകള്, പ്രമുഖ സ്ഥാപനങ്ങള് എന്നിവയിലെ പ്രതിനിധികള് എന്നിങ്ങനെ 3600-ലധികം പങ്കാളികളുടെ പങ്കാളിത്തത്തിന് സമ്മേളനം സാക്ഷ്യം വഹിക്കും.
ND
(
പ്രധാനമന്ത്രിയുടെ ഓഫീസ്
പണ്ഡിറ്റ് ജസ്രാജ് കൾച്ചറൽ ഫൗണ്ടേഷന്റെ ഉദ്ഘാടന വേളയിൽ പ്രധാനമന്ത്രിയുടെ പ്രസംഗം
"സംഗീതം നമ്മുടെ ലൗകിക കടമകളെക്കുറിച്ച് നമ്മെ ബോധവാന്മാരാക്കുന്ന ഒരു മാധ്യമമാണ്, മാത്രമല്ല അത് ലൗകികമായ ബന്ധനങ്ങളെ മറികടക്കാൻ നമ്മെ സഹായിക്കുന്നു"
"ഇന്ത്യൻ പൈതൃകത്തിൽ നിന്ന് ലോകം പ്രയോജനം നേടിയിട്ടുണ്ടെന്നും ഇന്ത്യൻ സംഗീതത്തിനും മനുഷ്യ മനസ്സിന്റെ ആഴം ഇളക്കിവിടാനുള്ള കഴിവുണ്ടെന്നും യോഗാ ദിനത്തിന്റെ അനുഭവം സൂചിപ്പിക്കുന്നു"
"ലോകത്തിലെ ഓരോ വ്യക്തിക്കും ഇന്ത്യൻ സംഗീതത്തെ കുറിച്ച് അറിയാനും പഠിക്കാനും അതിന്റെ ഗുണങ്ങൾ നേടാനും അർഹതയുണ്ട്. അത് പരിപാലിക്കേണ്ടത് നമ്മുടെ ഉത്തരവാദിത്തമാണ്"
"സാങ്കേതികവിദ്യയുടെ സ്വാധീനം വ്യാപകമായ ഇന്നത്തെ കാലഘട്ടത്തിൽ സംഗീതരംഗത്തും സാങ്കേതികവിദ്യയുടെയും ഐടിയുടെയും വിപ്ലവം ഉണ്ടാകണം"
"കാശി പോലെയുള്ള നമ്മുടെ കലാ സാംസ്കാരിക കേന്ദ്രങ്ങളെ നാം ഇന്ന് പുനരുജ്ജീവിപ്പിക്കുകയാണ്"
ഇന്ത്യൻ ശാസ്ത്രീയ സംഗീതലോകത്തെ കുലപതിമാരിൽ ഒരാളായിരുന്ന പണ്ഡിറ്റ് ജസ്രാജിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു. പണ്ഡിറ്റ് ജസ്രാജിന്റെ സംഗീതത്തിന്റെ അനശ്വരമായ ഊർജത്തിന്റെ വ്യക്തിത്വത്തെക്കുറിച്ച് പ്രധാനമന്ത്രി സംസാരിക്കുകയും മഹാനായ ആ സംഗീതജ്ഞന്റെ മഹത്തായ പാരമ്പര്യം നിലനിർത്തിയതിന് ദുർഗ ജസ്രാജിനെയും പണ്ഡിറ്റ് ശരംഗ് ദേവിനെയും അഭിനന്ദിക്കുകയും ചെയ്തു. പണ്ഡിറ്റ് ജസ്രാജ് കൾച്ചറൽ ഫൗണ്ടേഷന്റെ ഉദ്ഘാടന ചടങ്ങിൽ വീഡിയോ കോൺഫറൻസിങ് വഴി സംസാരിക്കുകയായിരുന്നു പ്രധാനമന്ത്രി.
ഇന്ത്യൻ സംഗീത പാരമ്പര്യത്തിലെ ഋഷിമാർ പകർന്നുനൽകിയ വിപുലമായ അറിവുകളെ പ്രധാനമന്ത്രി സ്പർശിച്ചു. പ്രാപഞ്ചിക ഊർജ്ജം അനുഭവിക്കാനുള്ള ശക്തിയും പ്രപഞ്ചത്തിന്റെ ഒഴുക്കിൽ സംഗീതം കാണാനുള്ള കഴിവുമാണ് ഇന്ത്യൻ ശാസ്ത്രീയ സംഗീത പാരമ്പര്യത്തെ അസാധാരണമാക്കുന്നതെന്ന് ശ്രീ മോദി പറഞ്ഞു. "സംഗീതം നമ്മുടെ ലൗകിക കടമകളെക്കുറിച്ച് നമ്മെ ബോധവാന്മാരാക്കുന്ന ഒരു മാധ്യമമാണ്, കൂടാതെ അത് ലൗകികമായ ബന്ധനങ്ങളെ മറികടക്കാൻ നമ്മെ സഹായിക്കുന്നു", പ്രധാനമന്ത്രി പറഞ്ഞു.
ഇന്ത്യയുടെ കലയുടെയും സംസ്കാരത്തിന്റെയും സമ്പന്നമായ പൈതൃകം സംരക്ഷിക്കുകയെന്ന ലക്ഷ്യമുള്ള പണ്ഡിറ്റ് ജസ്രാജ് കൾച്ചറൽ ഫൗണ്ടേഷനെ പ്രധാനമന്ത്രി പ്രശംസിച്ചു. സാങ്കേതികവിദ്യയുടെ ഈ യുഗത്തിലെ രണ്ട് പ്രധാന വശങ്ങളിൽ ശ്രദ്ധ കേന്ദ്രീകരിക്കാൻ അദ്ദേഹം ഫൗണ്ടേഷനോട് ആവശ്യപ്പെട്ടു. ഒന്നാമതായി, ആഗോളവൽക്കരണത്തിന്റെ ഈ കാലഘട്ടത്തിൽ ഇന്ത്യൻ സംഗീതം അതിന്റെ ഐഡന്റിറ്റി സൃഷ്ടിക്കണമെന്ന് അദ്ദേഹം പറഞ്ഞു. ഇന്ത്യൻ പൈതൃകത്തിൽ നിന്ന് ലോകം പ്രയോജനം നേടിയെന്നും , മനുഷ്യ മനസ്സിന്റെ ആഴങ്ങളിൽ വരെ ചലനം സൃഷ്ടിക്കാനുള്ള ശേഷി ഇന്ത്യൻ സംഗീതത്തിനുണ്ടെന്നും യോഗ ദിനാനുഭവം സൂചിപ്പിക്കുന്നു. "ലോകത്തിലെ ഓരോ വ്യക്തിക്കും ഇന്ത്യൻ സംഗീതത്തെ കുറിച്ച് അറിയാനും പഠിക്കാനും നേട്ടങ്ങൾ അനുഭവിക്കാനും അർഹതയുണ്ട്. അത് പരിപാലിക്കേണ്ടത് നമ്മുടെ ഉത്തരവാദിത്തമാണെന്നും അദ്ദേഹം പറഞ്ഞു.
രണ്ടാമതായി, സാങ്കേതികവിദ്യയുടെ സ്വാധീനം എല്ലായിടത്തും വ്യാപിച്ചിരിക്കുന്ന ഇന്നത്തെ കാലഘട്ടത്തിൽ സംഗീത മേഖലയിലും സാങ്കേതികവിദ്യയുടെയും ഐടിയുടെയും വിപ്ലവം ഉണ്ടാകണമെന്ന് പ്രധാനമന്ത്രി പറഞ്ഞു. ഇന്ത്യൻ ഉപകരണങ്ങളും പാരമ്പര്യങ്ങളും അടിസ്ഥാനമാക്കി സംഗീതത്തിനായി മാത്രം സമർപ്പിതരായ സ്റ്റാർട്ടപ്പുകൾക്കായി അദ്ദേഹം ആഹ്വാനം ചെയ്തു.
കാശി പോലുള്ള സംസ്കാരത്തിന്റെയും കലയുടെയും കേന്ദ്രങ്ങളെ പുനരുജ്ജീവിപ്പിക്കാനുള്ള സമീപകാല ശ്രമങ്ങളെക്കുറിച്ചും അദ്ദേഹം ശ്രദ്ധിച്ചു. പരിസ്ഥിതി സംരക്ഷണത്തിലും പ്രകൃതിയോടുള്ള സ്നേഹത്തിലും ഉള്ള വിശ്വാസത്തിലൂടെ ഇന്ത്യ ലോകത്തിന് സുരക്ഷിതമായ ഭാവിയിലേക്കുള്ള വഴി കാണിച്ചുകൊടുത്തതായി പ്രധാനമന്ത്രി പറഞ്ഞു. "പൈതൃകത്തോടൊപ്പം വികസനത്തിന്റെ ഈ ഇന്ത്യൻ യാത്രയിൽ, 'സബ്ക പ്രയാസ്' ഉൾപ്പെടുത്തണം," അദ്ദേഹം ഉപസംഹരിച്ചു.
ND